|  |
| --- |
| grb**REPUBLIKA HRVATSKA****KRAPINSKO-ZAGORSKA ŽUPANIJA****OPĆINA STUBIČKE TOPLICE****OPĆINSKO VIJEĆE** |

KLASA: 400-01/24-01/12

URBROJ: 2140-27-2-24-19

Stubičke Toplice, 17.12.2024.

Na temelju članka 6. Zakona o kulturnim vijećima i financiranju javnih potreba u kulturi (Nar. nov. br. 83/22) i članka 25. t. 3. Statuta Općine Stubičke Toplice (Službeni glasnik Krapinsko-zagorske županije br. 16/09, 9/13, 15/18 i 7/21), Općinsko vijeće Općine Stubičke Toplice na svojoj 30. sjednici održanoj dana 17. prosinca 2024. godine donijelo je

**ODLUKU O PROGRAMU JAVNIH POTREBA U KULTURI ZA 2025. GODINU**

**I.**

Općina Stubičke Toplice Odlukom o programu javnih potreba u kulturi u Proračunu za 2025. godinu osigurava financijska sredstva za program javnih potreba u kulturi u iznosu od 141.520,00 eura.

**II.**

Javne potrebe u kulturi za koje se osiguravaju sredstva iz Proračuna Općine jesu kulturne djelatnosti i poslovi te akcije i manifestacije u kulturi od interesa za Općinu Stubičke Toplice, a osobito:

* akcije i manifestacije u kulturi koje pridonose razvitku i promicanju kulturnog života Općine,
* financiranje materijalnih rashoda i rashoda za usluge poslovnog prostora čija je namjena Općinska knjižnica
* financiranje rashoda za redovnu knjižničnu djelatnost i nabavu knjiga za proračunskog korisnika Općinsku knjižnicu Stubičke Toplice
* očuvanje kulturne baštine
* izgradnja i opremanje prostora za javne potrebe u kulturi

**III.**

Program javnih potreba u kulturi obuhvaća podupiranje rada i projekata udruga s područja Općine Stubičke Toplice, sukladno rezultatima natječaja, pokroviteljstvo kulturnih manifestacija, financiranje rashoda proračunskog korisnika Općinska knjižnica Stubičke Toplice, očuvanje kulturne baštine. Te izgradnjai opremanje prostora za javne potrebe u kulturi.

Izvor sredstava za financiranje javnih potreba u kulturi je proračun Općine – opći prihodi i primci te pomoći.

**IV.**

Za javne potrebe u kulturi osiguravaju se sredstva kao slijedi:

|  |  |  |  |
| --- | --- | --- | --- |
| ***Redni broj*** | ***Naziv aktivnosti*** | ***Oznaka stavke u proračunu*** | ***Plan za 2025. godinu (eura)*** |
| 1. | Djelatnost udruga u kulturi - projekti udruga građana | A101302 | 2.800,00 |
| 2. | Manifestacije u funkciji kulture | A101303 | 1.000,00 |
| 3. | Održavanje prostora Općinske knjižnice Stubičke Toplice | A101304 | 1.500,00 |
| 4. | Kapitalna donacija Župi Sv. Josipa | K101301 | 5.000,00 |
| 5.  | Financiranje rada Općinske knjižnice Stubičke Toplice | A300101 | 41.220,00 |
| 6. | Kulturni centar „Zagorska hiža bajki“ | K101302 | 70.000,00 |
| 7. | Revitalizacija mlina u Strmcu Stubičkom | K101303 | 20.000,00 |
| **U K U P N O:** |  **141.520,00** |

Predsjednik Općinskog vijeća

 Općine Stubičke Toplice

Tomislav Mlinarić